Nathan Gerbe

Nathan Gerbe (s. 24. heinäkuuta 1987 Oxford, Michigan) on uransa lopettanut yhdysvaltalainen jääkiekkoilija. Hänen pelipaikkansa oli hyökkääjä.

Gerbe oli hyvä luistelija sekä taitava käsistään, mutta häntä pidettiin liian pienikokoisena huipulle; 165 senttimetriä pitkä Gerbe oli NHL:n selvästi lyhyin pelaaja.

 Ura 
 Ennen NHL:ää 
Gerbe valittiin 16-vuotiaana USA Hockeyn junioreiden kehitysohjelmaan Ann Arboriin. Hän edusti maataan kahdesti alle 18-vuotiaiden MM-kilpailuissa, joista toisella kerralla, vuonna 2005, oli joukkueensa toiseksi paras pistemies Yhdysvaltojen viedessä kultamitalit kolmen vuoden tauon jälkeen. Buffalo Sabres varasi Gerben vuoden 2005 NHL-varaustilaisuudessa viidennellä kierroksella, numerolla 142. 

Välittömästi farmiin menemisen tai Kanadan pääjunioriliigan sijaan Gerbe päätti liittyä Boston Collegeen, jossa ensimmäinen kausi meni totutteluun. Seuraavalla kaudella hänen tehonsa kuitenkin yli kaksinkertaistuivat, ja kolmannella kaudella hän oli jo ehdokkaana parhaalle yliopistopelaajalle annettavaan Hobey Baker Awardiin. Neljän joukkueen Frozen Four -lopputurnauksessa Gerbe teki yhteensä kahdeksan tehopistettä, valittiin turnauksen arvokkaimmaksi pelaajaksi, ja johdatti Boston Collegen yliopistomestaruuteen. Gerbe edusti maataan myös toistamiseen (ensimmäinen kerta 2006) nuorten maailmanmestaruuskilpailuissa, joissa Yhdysvallat otti pronssia.

 NHL 
Kolmannen yliopistovuoden jälkeen Gerben oli aika siirtyä ammattilaiskaukaloihin, ja toukokuussa Gerbe allekirjoitti hänet varanneen Buffalo Sabresin kanssa kolmen vuoden ja 2,55 miljoonan dollarin sopimuksen. Gerbe pelasi ensimmäisen ammattilaiskautensa  AHL-farmijoukkue Portland Piratesissa, ja erinomaisten otteiden ansiosta hän pääsi pelaamaan kymmenen NHL-ottelua sekä tuli valituksi AHL:n vuoden tulokkaaksi.  

Toisella AHL-kaudellaan Gerbe valittiin liigan tähdistöotteluun, ja muutenkin hän pelasi pääosin farmipelejä. NHL-kokemusta Gerbelle tuli yhdeksän ottelua lisää, ja hänen maalitilinsä aukesi 9. joulukuuta 2009 3–0-kotivoitossa Washington Capitalsia vastaan. Yhteensä pisteitä kertyi viisi (kaksi maalia ja kolme maaliin johtanutta syöttöä).  

Kaudesta 2010–2011 alkaen Gerbe pelasi kolme kautta kokonaan Sabresin NHL-miehistössä. Hän teki tuolla kaudella 31 tehopistettä, 16 maalia ja 15 syöttöpistettä, 64:ssä runkosarjaottelussa sekä kaksi tehopistettä, molemmat maaleja, seitsemässä pudotuspeliottelussa, kaudella 2011–2012 25 tehopistettä, kuusi maalia ja 19 syöttöpistettä, 62:ssa runkosarjaottelussa ja työsulun lyhentämällä kaudella 2012–2013 kymmenen tehopistettä, viisi maalia ja viisi syöttöpistettä, 42:ssa runkosarjaottelussa.  

Heinäkuussa 2013 Gerbe teki vapaana pelaajana yksivuotisen ja kaksisuuntaisen sopimuksen Carolina Hurricanesin kanssa.

Helmikuussa 2020 Gerbe teki kahden vuoden jatkosopimuksen Columbus Blue Jacketsin kanssa. https://www.nhl.com/news/nathan-gerbe-columbus-blue-jackets-two-year-deal/c-314570916

 Tilastot 

 2002–2003  River City Lancers  USHL  25  3  3  6  49  –  –  –  –  –   U.S. National Under-18 Team  NAHL  6  2  0  2  8  –  –  –  –  – 2003–2004  U.S. National Under-18 Team  NAHL  26  11  7  18  87  –  –  –  –  – 2004–2005  U.S. National Under-18 Team  NAHL  12  7  5  12  25  –  –  –  –  – 2005–2006  Boston College  H-East  39  11  7  18  75  –  –  –  –  – 2006–2007  Boston College  H-East  41  25  22  47  76  –  –  –  –  – 2007–2008  Boston College  H-East  43  35  33  68  65  –  –  –  –  – 2008–2009  Portland Pirates  AHL  57  30  26  56  63  5  0  0  0  4   Buffalo Sabres  NHL  10  0  1  1  4  –  –  –  –  – 2009–2010  Portland Pirates  AHL  44  11  27  38  46  4  1  1  2  4   Buffalo Sabres  NHL  10  2  3  5  4  2  1  1  2  0 2010–2011  Buffalo Sabres  NHL  64  16  15  31  34  7  2  0  2  18 2011–2012  Buffalo Sabres  NHL  62  6  19  25  32  –  –  –  –  – 2012–2013  Buffalo Sabres  NHL  42  5  5  10  14  –  –  –  –  – 2013–2014  Carolina Hurricanes  NHL  81  16  15  31  36  –  –  –  –  – 2014–2015  Carolina Hurricanes  NHL  78  10  18  28  34  –  –  –  –  – 2015–2016  Carolina Hurricanes  NHL  47  3  4  7  14  –  –  –  –  – 2016–2017  Genève-Servette HC  NLA  26  11  17  28  22  4  0  2  2  2 2017–2018  Genève-Servette HC  NLA  19  2  5  7  85  –  –  –  –  –   Cleveland Monsters  AHL  24  4  14  18  16  –  –  –  –  –   Columbus Blue Jackets  NHL  2  0  0  0  0  –  –  –  –  – 2018–2019  Cleveland Monsters  AHL  41  10  22  32  40  –  –  –  –  – 2019–2020  Columbus Blue Jackets  NHL  30  4  6  10  22  2  0  0  0  0   Cleveland Monsters  AHL  30  8  17  25  22  –  –  –  –  – 2020–2021  Cleveland Monsters  AHL  13  4  6  10  36  –  –  –  –  –   Columbus Blue Jackets  NHL  9  1  2  3  2  –  –  –  –  – 2021–2022  Cleveland Monsters  AHL  0  0  0  0  0  –  –  –  –  – NHL yhteensä 435  63  88  151  196  11  3  1  4  18 AHL yhteensä 209  67  112  179  223  9  1  1  2  8 NLA yhteensä 45  13  22  35  107  4  0  2  2  2



 Lähteet 





 Viitteet 

Luokka:Yhdysvaltalaiset jääkiekkoilijat
Luokka:Buffalo Sabresin varaamat pelaajat
Luokka:Vuonna 1987 syntyneet
Luokka:Elävät henkilöt